HANKELEPING

02.02.2024 nr 2-2/24/314-4

Riigi Kaitseinvesteeringute Keskus (registrikood 70009764, asukoht Järve tn 34a, 11314 Tallinn), 
Kaitsevägi (registrikood 70008641, asukoht Juhkentali 58, 15007 Tallinn),
keda esindab põhimääruse alusel Riigi Kaitseinvesteeringute Keskuse peadirektor Magnus-Valdemar Saar, edaspidi nimetatud tellija

ja

Stell Eesti AS (registrikood 10031220, asukoht A.H. Tammsaare tee 47, 11316 Tallinn),
keda esindab põhikirja alusel Mikk Sillamaa, edaspidi nimetatud täitja,

eraldi nimetatud kui pool ja ühiselt kui pooled, on sõlminud järgmise hankelepingu (edaspidi nimetatud leping).

1.	Lepingu sõlmimise alus ja ese

1.1.	Leping sõlmitakse 15.05.2023 sõlmitud raamlepingu nr 2-2/23/314-1 alusel hanke osas 5 (Tartu) lähtudes riigihanke „Avariilise tehnohooldusteenuse tellimine“ (viitenumber 260518) raames täitja poolt minikonkursile 274379 esitatud pakkumusest. Lepingu objektiks on raamlepingu punktis 1.2. nimetatud teenused.
1.2.	Lepingu eesmärk on fikseerida tellitava teenuse ühe töötunni hind ning teenuse osutamise, tellimise kord. 
1.3.	Leping jõustub kui tellija on selle allkirjastanud ja kehtib kuni 12.06.2025 või kuni hanke osa 5 maksimaalse maksumuse 298 594,25 eurot (ilma käibemaksuta) täitumiseni, sõltuvalt kumb tingimus täitub varem.

2.	Lepingu maksumus ja maksetingimused 

2.1.	Teenuse ühe töötunni hind on 26,00 eurot (ilma käibemaksuta).
2.2.	Punktis 2.1. sätestatud töötunni hind ei sõltu tellitavast teenusest ja on pooltele lepingu tähtajani siduv.

2.2.1.	Töötunni hinna arvestus hakkab jooksma tööde algusega ja lõppeb tööde lõpetamisega või katkestamisega objektil. Tunnihind sisaldab ka väljasõidutasu objektile, kuid ei sisalda tööde käigus kulutatud materjalide ja varuosade hinda. Miinimumtasuks iga väljakutse eest objektile on 1 (ühe) töötunni hind, mis sisaldab väljakutsetasu ja esimese töö tunni hinda. Tööde kestvust alates teisest tunnist arvestatakse töötunni hinna alusel 15 (viieteist) minuti täpsusega.
2.2.2.	Mitme inimese kasutamine tunnipõhise hinnaga töödel tuleb eelnevalt tellijaga kirjalikku taasesitamist võimaldavas vormis kokku leppida.
2.2.3.	Varuosade, materjalide, tõstukitööde ja muude tööde teostamiseks vajalike mehhanismide maksumus lepitakse tellijaga kokku enne paigaldamist/tööde teostamist. Objektil kasutatud varuosade, materjalide kohta esitatakse info aktil ning nende maksumus tuuakse välja iga kuluühiku kohta eraldi.
2.2.4.	Materjalide, varuosade hankimise aega ei loeta tööde hulka kuuluvaks ja selleks tehtava töö eest ei ole tellija kohustatud tasuma juhul, kui see tellijaga eelnevalt kokku lepitud ei ole.
2.2.5.	Kui tellija leiab, et pakutud materjalide või varuosade hind on ebamõistlikult kõrge võrreldes turuhinnaga, siis on tellijal õigus küsida täitjalt uut pakkumust või vajadusel osta materjalid või varuosad lepinguväliselt. Täitja on kohustatud tööde käigus kasutama materjale või varuosi, mis on tellija poolt mujalt soetatud.

2.3.	Arve esitamise aluseks on täitja poolt koostatud ja kahepoolselt allkirjastatud teenuse üleandmise-vastuvõtmise akt (vastavalt tehnilise kirjelduse punktile 2.11). Akti aluseks olev informatsioon esitatakse tellija haldustarkvaras, kui ei ole kokku lepitud teisiti. Arve aluseks olev akt koostatakse tellija haldustarkvaras maksimaalse sagedusega üks kord kuus (järgneva kuu alguses eelmise kuu kohta), kui ei ole kokku lepitud teisiti.
2.4.	Maksetingimused on toodud raamlepingus ja e-arve esitatakse vastavalt raamlepingu punktidele 6.6.–6.8.

3.	Lepingu täitmine

3.1.	Tellija tellib ja täitja osutab teenust vastavalt riigihanke tehnilisele kirjeldusele.
3.2.	Tellijal on õigus muuta tehnilise kirjelduse punktis 2.3 nimetatud peamisi asukohti (lisades juurde ning vajadusel jättes välja). Muudatused fikseeritakse vähemalt kirjalikku taasesitamist võimaldavas vormis e-posti teel kontaktisikute poolt ning neid muudatusi ei loeta hankelepingu muudatuseks. 
3.3.	Lepingu allkirjastamisega kinnitab täitja, et ta on teadlik, et tehnilise kirjelduse punktis 2.3 nimetatud mahud on orienteeruvad ning tellija ei ole kohustatud tellijale tööd nimetatud mahus tagama.

4.	Kontaktisikud

4.1.	Tellija kontaktisikud on:

Osa	Osa nimi	Kinnistu/Objekt	Kontaktisik	
5	Tartu	Tartu, Riia 12/Võru 1	Indrek Peterkopf, 529 8249, indrek.peterkopf@rkik.ee	
5	Tartu	Tartu, Raatuse 110		
5	Tartu	Tartu, Rebase 9		
5	Tartu	Tartu, Vaksali 31		
5	Tartu	Kastre vald, Uniküla	Indrek Ots, 522 7498, indrek.ots@rkik.ee
Siim Pikkur, 5305 1781, siim.pikkur@rkik.ee	
5	Tartu	Tartu, Puiestee 114c	Toomas Soosaar, 514 8587, toomas.soosaar@rkik.ee	
5	Tartu	Luunja vald, Sirgu		
5	Tartu	Jõgeva vald, Vilina 		

4.2.	Täitja kontaktisikud on lepingulistes küsimustes Mikk Sillamaa, tel 5811 5026, mikk.sillamaa@stell.ee ja lepingu täitmisega seotud küsimustes Tanel Tiits, tel 5368 3872, tanel.tiits@stell.ee.
4.3.	Avarii- ja rikketelefon (24/7) ja tellimuste edastamise e-post: tel 661 8000, tootaotlused@stell.ee.

5.	Poolte rekvisiidid

Tellija

Riigi Kaitseinvesteeringute Keskus
Registrikood 70009764
Järve 34a, 11314 Tallinn
e-post: lepingud@rkik.ee

Kaitsevägi
Registrikood 70008641
Juhkentali 58, 15007 Tallinn
e-post: mil@mil.ee

Täitja

Stell Eesti AS
Registrikood 10031220
A.H. Tammsaare tee 47, 11316 Tallinn 
e-post: mikk.sillamaa@stell.ee 

(allkirjastatud digitaalselt)
Magnus-Valdemar Saar
peadirektor	(allkirjastatud digitaalselt)
Mikk Sillamaa
juhatuse liige